**ROMÂNIA**

 **JUDEŢUL VRANCEA**

 **CONSILIUL JUDEŢEAN**

 **HOTĂRÂREA nr. 113**

 **din 5 iunie 2025**

**privind:** înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr total de 120 arbori cu un volum brut total de 816,12 mc.

**Consiliul Județean Vrancea,**

- **având în vedere** referatul nr. 9166/29.05.2025 al Direcției Tehnice și Investiții din cadrul Consiliului Județean Vrancea privind înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 120 arbori cu un volum brut total de 816,12 mc precum și Proiectul Tehnic nr. 363/2022 privind „Modernizare infrastructură rutieră de drum județean 204E dintre localitățile Mirceștii Noi – Ciușlea – Străjescu – Doaga – DN 24, Județul Vrancea”;

**-văzând** Actul de Punere în Valoare nr. 5064 / 2500117601320 înaintat de Direcția Silvică Vrancea-Ocolul Silvic Focșani prin adresa nr. 3288/15.05.2025, înregistrată la Consiliul Județean Vrancea cu nr. 8317 din 16.05.2025;

**-luând act de** prețul de referință pentru masa lemnoasă aferentă actului de punere în valoare nr. 5064, conform adresei din partea Direcției Silvice Vrancea - Ocolul Silvic Focșani nr. 3500/27.05.2025, înregistrată la Consiliul Județean Vrancea sub nr. 8798/27.05.2025;

- **ținând cont de prevederile** Legii nr. 331/2024, cu modificările și completările ulterioare, privind codul silvic și prevederilor din anexa Ordinului Ministrului apelor, pădurilor şi protecției mediului, nr. 264 din 26 martie 1999 pentru aprobarea Normelor tehnice silvice privind gospodărirea vegetației forestiere de pe terenurile din afara fondului forestier național;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**-în baza** prevederilor art. 173 alin. (1) lit. „f” și art.182 din O.U.G 57/2019 privind Codul Administrativ, cu modificările si completările ulterioare;

**- în temeiul** art. 196 alin. (1) lit. „a” din O.U.G. nr. 57/2019 privind Codul Administrativ, cu modificările și completările ulterioare,

 **HOTĂRĂŞTE:**

**Art. 1** Înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 120 arbori cu un volum total brut de 816,12 m.c. situați în aliniamentul drumului județean DJ 204E, între localitățile Mirceștii Vechi – Ciușlea, aflat în domeniul public al județului Vrancea, în vederea valorificării.

**Art.2** Aprobarea valorii de inventar pentru cei 120 de arbori cu un volum total de 816,12 mc, care va fi înscrisă în evidențele contabile ale UAT Județul Vrancea în cuantum de 69.100,88 lei.

**Art.3** Prevederile prezentei hotărâri vor fi duse la îndeplinire de Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

 **Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**